Id-Deċiżjoni tal-Kummissjoni
tat-30 ta’ Ġunju 1998
li temenda d-Deċiżjoni 97/296/KE li tfassal il-lista ta’ pajjiżi terzi li minnhom l- importazzjoni ta’ prodotti tas-sajd għall-konsum tal-bniedem hi awtorizzata
(notifikata fid-dokument numru C(1998) 1849)
(Test b’ rilevanza EEA)
(98/419/KE)
IL- KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet biex jitfasslu, għal perjodu interim, listi provviżorji ta’ stabbilimenti minn pajjiżi terzi li minnhom Stati Membri huma awtorizzati li jimpurtaw xi prodotti ta’ oriġini mill-annimali, prodotti tas-sajd jew molluski bivalvi ħajjin [1], kif emendata bid-Deċiżjoni 97/34/KE [2], u b’ mod partikolari l-Artikolu 2(2) u l-Artikolu 7 tagħha,
Billi d-Deċiżjoni tal-Kummissjoni 97/296/KE [3], kif emendata bid- Deċiżjoni 98/148/KE [4], telenka l-pajjiżi terzi li minnhom l-importazzjoni ta’ prodotti tas-sajd għall-konsum tal-bniedem hi awtorizzata; parti I tal-lista ssemmi l-pajjiżi terzi koperti b’deċiżjoni speċifika u parti II issemmi dawk li jikkwalifikaw taħt l-Artikolu 2(2) tad-Deċiżjoni 95/408/KE;
Billi d-Deċiżjonijiet tal- Kummissjoni 98/420/KE [5], 98/421/KE [6], 98/422/KE [7], 98/423/KE [8], 98/424/KE [9], jippreskrivu kondizzjonijiet speċifiċi dwar importazzjonijiet ta’ prodotti tas-sajd u l-akwakultura li joriġinaw rispettivament fin-Niġerja, Ghana. Tanzanija, Gżejjer Falkland u l-Maldivi għandhom għalhekk jiżdiedu ma’ parti I tal- lista fl-Anness I ta’ pajjiżi u territorji li minnhom l-importazzjoni ta’ prodotti tas-sajd għall-konsum tal-bniedem hi awotorizzata;
Billi l-Kap Verde, il-Latvja, il-Litwanja, in-Nikaragwa, Benin, il-Każakstan, il-Ginea, Conakri, Papua New Guinea, Malta, il-Mauritius, il-Ġamajka, il-Kamerun, ir-Repubblika Ċeka, Iżrael, Hong Kong u l-Uganda wrew li huma jissodisfaw il-kondizzjonijiet ekwivalenti imsemmijin fl-Artikolu 2(2) tad-Deċiżjoni 95/408/KE; billi huwa għalhekk neċessarju li l-lista tkun modifikata biex tinkludi dawk il-pajjiżi f’parti II tal- lista fl-Anness I;
Billi xi pajjiżi u territorji li għad mhumiex inklużi fil-lista, iżda bħalissa qed jesportaw lill KE, ipprovdew informazzjoni li huma jissodisfaw il-kondizzjonijiet ta’ l- anqas ekwivalenti għal dawk tal-Komunità; billi aktar informazzjoni hi meħtieģa minnhom, dawn il-pajjiżi u territorji huma elenkati f’L-Anness II ġdid.
Billi, sabiex ikun evitat tfixkil fl- importazzjonijiet minn pajjiżi terzi inklużi fl-Anness II il-ġdid, l-Artikolu 11(7) tad-Direttiva tal-Kunsill 91/493/KE [10] għandha tkompli tapplika, għal perjodu transitorju għal prodotti tas-sajd importati minn pajjiżi u territorji inklużi fl-Anness II;
Billi, għal dawk il-pajjiżi u territorji li għadhom mhux inklużi fl-Annessi ma’ din id- Deċiżjoni, għandu jkun meħtieģ għall-Kummissjoni li tivvaluta jekk huma applikawx kondizzjonijiet għall-esportazzjoni ta’ prodotti tas-sajd lill-Komunità ta’ l-anqas ekwivalenti għal dawk li jirregolaw il-produzzjoni u t-tqegħid fis-suq ta’ prodotti tal- Komunità;
Billi l-miżuri previsti f’ din id- Deċiżjoni huma skond l- opinjoni tal- Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Id-Deċiżjoni 97/296/KE hi emendata kif ģej:
1) Fl-Artikoli 1 u 2, ir-referenza għal "L-Anness’ trid tiģi sostitwita b""L-Anness I".
2) Punt 1 ta’ l-Artikolu 3 irid jiģi sostitwit bil-punt li ģej:
"1. Minkejja l-Artikolu 2, Stati Membri jistgħu ikomplu jimportaw, sal- 31 ta’ Jannar 1999, prodotti tas-sajd li jiġu mill-pajjiżi u territorji inklużi fl-Anness II, skond l-Artikolu 11(7) tad- Direttiva 91/493/KEE."
3) L-Anness mad-Deċiżjoni 97/296/KE hu sostitwit bl-Annessi I u II tad- Deċiżjoni preżenti.
Artikolu 2
Din id- Deċiżjoni għandha tapplika mill-1 ta’ Lulju 1998.
Artikolu 3
Din id-Deċiżjoni hi ndirizzata lill-Istati Membri.
Magħmul fi Brussel, it-30 ta’ Ġunju 1998.